कासगंज: शासन के निर्देषानुसार बच्चों के कुपोषण को दूर करने तथा उनके स्वास्थ्य को बेहतर बनाने के लिये जनपद के चार विकासखण्डों कासगंज, पटियाली, अमांपुर व सिढ़पुरा में वजन दिवस का आयोजन कर समस्त आंगनबाड़ी केन्द्रों पर जन्म से 5 वर्ष तक के सभी बच्चों का वजन लिया गया। जिलाधिकारी आर0पी0सिंह ने पुलिस अधीक्षक सुनील कुमार के साथ विकास खण्ड कासगंज के ग्राम मामों में पहुंच कर आंगनबाड़ी केन्द्र का निरीक्षण किया एवं वजन दिवस अभियान की शुरूआत की तथा अपने सामने ही बच्चों का वजन कराया।